CELEX: 22005D0082
Language: hr
Date: 2005-06-10 00:00:00
Title: Odluka Zajedničkog odbora EGP-a br. 82/2005 od 10. lipnja 2005. o izmjeni Priloga XIII. (Promet) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               206
            
         22005D0082
   
               L 268/13
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 82/2005
   od 10. lipnja 2005.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 68/2005 od 29. travnja 2005. (1).
            
         
               (2)
            
            
               Cilj je Uredbe (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (2), kako je ispravljena u SL L 220, 21.6.2004., str. 3., povećati razinu interoperabilnosti željezničkih sustava i razviti zajednički pristup sigurnosti u europskom željezničkom sustavu.
            
         
               (3)
            
            
               Djelatnosti Agencije utječu na razinu željezničke interoperabilnosti i sigurnosti u Europskom gospodarskom prostoru.
            
         
               (4)
            
            
               Uredba (EZ) br. 881/2004 treba se unijeti u Sporazum kako bi se dopustilo potpuno sudjelovanje zemalja EFTA-e u Europskoj željezničkoj agenciji,
            
         ODLUČIO JE:
   Članak 1.
   Prilog XIII. Sporazumu treba izmijeniti kako je određeno u Prilogu ovoj Odluci.
   Članak 2.
   Tekstovi Direktive (EZ) br. 881/2004 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 11. lipnja 2005., pod uvjetom da su sve obavijesti iz članka103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 10. lipnja 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 239, 15.9.2005., str. 57.
   
      (2)  SL L 164, 30.4.2004., str. 1.
   
      (3)  Ustavni zahtjevi su navedeni.
   PRILOG
   Iza točke 42.e (Direktiva 2004/49/EZ Europskog parlamenta i Vijeća) u Prilog XIII. Sporazumu umeće se sljedeće:
   
               ‘42f.
            
            
               
                  32004 R 0881: Uredba (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (SL L 164, 30.4.2004., str. 1.) kako je ispravljena u SL L 220, 21.6.2004., str. 3.
               Za potrebe sadašnjeg Sporazuma, Uredba vrijedi sa sljedećim prilagodbama:
               
                           (a)
                        
                        
                           Osim ako je u nastavku drukčije određeno, bez obzira na odredbe Protokola 1 Sporazumu, izraz „država članica (države članice)” i drugi izrazi koji se odnose na njihove osobe javnog prava sadržani u ovoj Uredbi, smatra se da uključuju, osim značenja u Uredbi, države EFTA-e kao njihove osobe javnog prava.
                        
                     
                           (b)
                        
                        
                           S obzirom na države EFTA-e, Agencija, kad je to prikladno, pomaže nadozornom tijelu EFTA-e ili Stalnom odboru, ovisno o slučaju, u obnašanju njihovi zadaća.
                        
                     
                           (c)
                        
                        
                           Države EFTA-e su odgovarajuće zastupljene u radnim skupinama koje je osnovala Agencija.
                        
                     
                           (d)
                        
                        
                           Sljedeći stavak dodaje se članku 23.:
                           „Države EFTA-e na Agenciju i osoblje primjenjuju Protokol o povlasticama i imunitetima Europskih zajednica i primjenjiva pravila usvojena na temelju Protokola.”
                        
                     
                           (e)
                        
                        
                           Sljedeći stavak dodaje se članku 24.:
                           “5.   Odstupajući od članka 12. stavka 2. točke (a) Uvjeta za zaposlenje ostalih službenika Europskih zajednica, državljani država EFTA-e uživaju puna prava i kao građane izvršni direktor agencije može ih ugovorno zaposliti.”
                        
                     
                           (f)
                        
                        
                           U članku 25. stavku 2. točki (b) riječi „Europski parlament, Vijeće i Komisija” glase „Europski parlament, Vijeće, Komisija i Nadzorno tijelo EFTA-e”.
                        
                     
                           (g)
                        
                        
                           Sljedeći stavak dodaje se članku 26.:
                           „5.   Države EFTA-e u cijelosti sudjeluju u Upravnom odboru u okviru kojeg imaju ista prava i obveze kao i države članice EU-a, osim prava glasovanja.”
                        
                     
                           (h)
                        
                        
                           Sljedeći stavak dodaje se članku 33.:
                           „4.   Kada se provode posjete državama EFTA-e, Agencija šalje izvješće također i Nadzornom odboru EFTA-e.”
                        
                     
                           (i)
                        
                        
                           U stavak 1. članka 37. dodaje se sljedeće:
                           „Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, radi primjene ove Uredbe, odnosi se na sve dokumente Agencije s obzirom na države EFTA-e. (1)
                           
                           
                              (1)  SL L 145, 31.5.2001., str. 43.”"
						
                        
                     
                           (j)
                        
                        
                           Sljedeći stavak dodaje se članku 38.:
                           „10.   Države EFTA-e sudjeluju u financijskom doprinosu Zajednice kako je navedeno u prvoj alineji stavka 2. U tu svrhu postupci utvrđeni u članku 82. stavku 1. točki (a) Protokola 32 Sporazumu primjenju se mutatis mutandis.” ’